બોલીવૂડથી લઈને હોલીવૂડ સુધી આજે સહુ કોઈ જેના ફેન્સ છે, જેની એક્ટિંગથી તેણે પોતાની ઓળખ ઊભી કરી છે એવી અભિનેત્રી પ્રિયંકા ચોપરા હવે ડોક્ટર બની ગઇ છે. પ્રિયંકા ચોપરા તેના નામની આગળ ડોક્ટર લખાવા માટે ઇનટાઇટલ થઈ ગઈ છે. રવિવારે બરેલીની ઇન્ટરનેશનલ યૂનિવર્સિટીએ પ્રિયંકા ચોપરાને માનદ શીર્ષક દ્વારા સન્માનિત કરવામાં આવી હતી. ઉલ્લેખનીય છે કે, ખરાબ વાતાવરણને કારણે પ્રિયંકા પદવી લેવા યુનિવર્સિટી પહોંચી શકી નહોતી. પ્રિયંકાએ મળેલી માનદ પદવી પર ખુશી વ્યક્ત કરી હતી અને યૂનિવર્સિટીનો આભાર માન્યો હતો તથા પદવી લેવા ન પહોંચવાની કારણે અફસોસ પણ વ્યક્ત કર્યો હતો.